ഭീകരരെ നേരിടാന് തയ്യാറെടുത്ത് വനിതാ പോലീസുകാര് പട്ന : രാജ്യത്തെ ക്രമസമാധാനം സംരക്ഷിക്കാനും ഭീകരവിരുദ്ധ പ്രവര്ത്തനങ്ങളില് പങ്കെടുക്കാനും തയ്യാറെടുത്ത് വനിതാ പോലീസുകാര്. 92 ഓളം വരുന്ന ബീഹാറിലെ വനിതാ പോലീസുകാരാണ് പോരാട്ടത്തിന് തയ്യാറായിരിക്കുന്നത്. പട്നയിലും ഡെറിഓണ്സോണിലും സിആര്പിഎഫിന്റെ സിടിഎസ് മുദ്ഖൈഡിലും നടന്ന വിദഗ്ദമായ പരിശീലനത്തിന് ശേഷമാണ് രാജ്യത്തെ ഭീകരവിരുദ്ധ പ്രവര്ത്തനങ്ങളില് അണിചേരാന് വനിതാ കമാന്ഡോകള് തയ്യാറായിരിക്കുന്നത്.വനിതകള് സായുധ പരിശീലനവും പൂര്ത്തിയാക്കി ഏത് യുദ്ധത്തിനും സജ്ജമായതായി പരിശീലകനായ അലോക് രാജ് വ്യക്തമാക്കി. രാജ്യത്തിന്റെ വടക്ക് കിഴക്ക് ഭാഗത്തുനിന്നായി കമ്യൂണിസ്റ്റ് ഭീകരടക്കം നിരവധി ഭീകരര് സേനയുടെ പിടിയിലായിരുന്നു. ഭീകരര് അതിര്ത്തിയില് ഭീഷണി ഉയര്ത്തുന്ന സാഹചര്യത്തില് പുതിയ വനിതാ കമാന്ഡോകളുടെ സേവനം മുതല്ക്കൂട്ടാവുമെന്നാണ് കണക്കുകൂട്ടുന്നത്.